Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: Nemzeti Stratégiáról, 2007–2032 szóló 47/2007. (V. 31.) OGY határozatban megfogalmazott célokkal és alapelvekkel
Paragraph Index: 886

Nemzeti Stratégiáról, 2007–2032 szóló 47/2007. (V. 31.) OGY határozatban megfogalmazott célokkal és alapelvekkel összhangban – az alábbiakban kerülnek meghatározásra. Mindazoknak, akik Biztos Kezdet szolgáltatásokat kívánnak nyújtani, e célokat és alapelveket kell érvényesíteniük a szolgáltatás kialakítása során. A Program feladata, hogy hatékonyan avatkozzon be a szegénység és a kirekesztettség hatásai, illetve következményei újratermelõdésének megakadályozása érdekében. A Program különös hangsúlyt fektet a gyermeki jogok érvényesítésére. A gyerekek születésüktõl fogva aktív szereplõi a család, a közösség, a társadalom életének. A legfiatalabb gyerekek jogainak érvényesítése érdekében tekintettel kell lenni az életkorukból adódó sajátos fizikai és érzelmi szükségletekre, valamint arra, hogy koragyermekkorban alapvetõ szükségletük a játékhoz, felfedezéshez, tanuláshoz, társas kapcsolatokhoz szükséges személyes és tárgyi környezet megléte. Minden gyereknek joga van a boldog gyermekkorhoz. A korai életévek különös odafigyelést igényelnek, mivel ebben az életkorban alakulnak ki az alapjai a késõbbi iskolai sikernek és társadalmi részvételnek. A Program alapelveinek meg fele lõen történik a Biztos Kezdet Gyerekházak létrehozása, hálózatuk kialakítása. A Program és annak célkitûzései azonban nem csak a Gyerekházak formájában valósulhatnak meg. Az alapelveknek megfelelõ más szolgáltatások (pl. sajátos feltételekkel kialakuló csoportok óvodában, bölcsõdében, játszóházakban, egészségházakban stb.) is szolgálhatják a Program célkitûzéseit, és így részei lehetnek annak.

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes